Ahad Ochilov

Ahad Ochilov (1912-yil, Samarqand, Rossiya imperiyasi – 1989-yil 14-noyabr, Dushanbe, Tojikiston SSR, SSSR) – davlat arbobi, Sotsialistik Mehnat Qahramoni.

 Hayoti 
Ahad Ochilov 1912-yilda Rossiya imperiyasiga qarashli boʻlgan Samarqand viloyatining Samarqand shahrida tugʻilgan. U oʻrta maktabni tugatgach, 1927-yilda Samarqand davlat universitetining pedagogika fakultetiga oʻqishga qabul qilingan. Ushbu oliygohni 1931-yil muvaffaqiyatli tamomlagan. Ahad Ochilov 1931-yildan 1932-yilgacha Samarqand shahridagi maktablarning birida boshlangʻich sinf oʻquvchilariga dars bergan. U 1932-yil Dushanbe shahriga koʻchib oʻtgan. Ahad Ochilov 1932-yildan 1933-yilgacha Tojikiston Oliy sudida kotib sifatida ishlagan. U 1933-yilda Hisor xalq sudi sudyaligiga tayinlangan. 1937-yildan 1938-yilgacha ichki ishlar xalq komissarligida harbiy inspektor lavozimida ishlagan. Ahad Ochilov 1939-yildan 1941-yilgacha Tursunzoda moliya boʻlimiga rahbarlik qilgan. U 1941-yildan 1942-yilgacha Tursunzoda Ijroiya qoʻmitasi instruktori lavozimida faoliyat yuritgan. Ochilov 1942-yil Ishchi-dehqonlar Qizil Armiyasi safiga chaqirilgan. Armiyada 1946-yilgacha xizmat qilgan. Ahad Ochilov 1959-yil Tojikiston qishloq xoʻjaligi xodimlari birlashmasiga aʼzo boʻlgan. 1969-yildan 1970-yilgacha Tojikiston suv xoʻjaligi qoʻmitasi boshligʻi lavozimida ishlagan. 1971-yildan 1973-yilgacha Vaxdat tumani Ijroiya qoʻmitasi kotibi boʻlgan. 1986-yildan 1989-yilgacha Vaxdat tumani mexanika zavodi direktori lavozimida faoliyat yuritgan. Ahad Ochilov 1989-yil 14-noyabr kuni Tojikiston SSR tarkibidagi Dushanbe shahrida vafot etgan.

 Mukofotlari 
Ahad Ochilov koʻplab orden va mukofotlar bilan mukofotlangan:
 „Sotsialistik Mehnat Qahramoni“
 „Lenin ordeni“
 „Mehnat Qizil Bayroq ordeni“
 „1941-1945-yillardagi Ulugʻ Vatan urushida Germaniya ustidan qozonilgan gʻalaba uchun“ medali
 „Jasoratli mehnati uchun“
 „Gʻalabani 20 yilligi“
 „Mehnat faxriysi“

 Manbalar 

Turkum:Samarqandda tugʻilganlar
Turkum:1912-yilda tugʻilganlar
Turkum:14-noyabrda vafot etganlar
Turkum:1989-yilda vafot etganlar
Turkum:Dushanbeda vafot etganlar
Turkum:Davlat arboblari